Järgnev saade on valminud tänu J.Meyeri teenistuspartnerite toele.
Mille iganes eest sa ka põgened -
see on su elu Koljat, kes sind taga ajab.
Seetõttu pead pöörama ümber, seisma sellega silmitsi,
tegelema sellega, saades asjast üle ja jagu.
IGAPÄEVAELU RÕÕMUD
Täna räägime testide läbimisest ehk proovilepanekutest.
Sellest, kuidas meid elus proovile pannakse.
Vaatame Jaakobuse 1:12.
Me kõik igatseme ülendamist,
aga me pole valmis läbima esmalt teste ja proovilepanekuid,
et näha, kas oleme ka selleks ülenduseks valmis.
Jaakobuse 1:12
"Õnnis on mees, kes peab vastu kiusatuses,
sest kui ta on läbi katsutud, siis ta saab pärjaks elu,
mille Issand on tõotanud neile, kes teda armastavad."
Meil on aeg lõpetada olukordade eest põgenemine.
On aeg seista asjadega silmitsi ja tegeleda nendega,
fikseerides ära mõned ebameeldivad ja rasked lood,
mida teil on kombeks pigem lõputult edasi lükata.
Seetõttu tahaks teid saata siit koju
mitte ainult valmidusega lõpetada asjade edasilükkamine,
aga ka valmidusega "rünnata" neid asju, öeldes:
"Ma ei lase sel lool enam piinata ja jahtida end, tundes end süüdi.
Ma ei lase sel enam tekitada eneses süütunnet!"
Kui paljud teavad, et kui me pidevalt midagi edasi lükkame,
samas teades, et sellega peab tegelema,
tekitab see meis tohutu süütunde.
Kuid nüüd on aeg seista silmitsi oma elu Koljatitega.
Meil kõigil on nad olemas.
Koljat võib olla mõni laenust tingitud hiiglane,
eluaegsed halvad suhted...
Sa lihtsalt ei oska inimestega läbi saada.
Palju valesid valikuid...
Nii et selle asemel, et hakata nüüd tegema õigeid valikuid,
meeldib meile pigem istuda ja haletseda end,
kuna me elu on tänu valedele valikutele täiega metsas.
Võib-olla on su Koljatiks su elu, mis on mitmes vallas tasakaalust väljas.
Võib-olla sul pole vaid üks Koljat, vaid terve Koljatite perekond!
Üks asi, mida tahaks kohe alustuseks öelda
ja mida teil tuleb meeles pidada...
Te võib-olla mõtlete selle kõne lõpuks:
"Armas aeg, mul on vähemalt 20 asja, mis vajavad korraldamist!"
Kui nii, siis võta üks asi korraga!
Sa ei pea kõiki asju kohe korraga ära lahendama -
oluline on see, et teeksid midagigi.
Sest kui püüad tegeleda kõigega korraga, niidab see su jalust.
Seetõttu palu, et Jumal aitaks sul valida ühe valdkonna,
millega tegeleda ja kus Jeesuse abiga asjad korda saada.
Ja sa tegeled Jumala abiga selle teemaga seni,
kuni tead, et see Koljat on rajalt maha võetud!
Ja siis toob Jumal sulle järgmise.
Võib-olla on su Koljatiks korratu ja segamini kodu.
Mõned kristlased püüavad ajada välja deemoneid,
samas kui neil puudub meelevald kraanikausitäie mustade nõude üle.
Võib-olla on tegu mõne sõltuvusega.
Võib-olla murtud südamega, mis on veritsenud liigagi kaua.
Usun, et see on midagi, mida pean veelkorra kordama:
Võib-olla on tegu murtud südamega -
emotsionaalse murtuse ja valuga, mis on veritsenud liigagi kaua.
Tead, mis? Jumal tahab sind aidata!
Ta tahab anda sulle ilu tuha asemel,
aga selleks, et seda ilu saada, tuleb tuhk ära anda.
Sel teemal saaks 4 omaette loengut, nii et las see hetkel jääda.
Võib-olla on sul probleeme vihaga - see on väga suur Koljat.
Või maadled sa kibestumisega.
Või sa solvud kergesti. Oled haavatav ja ebakindel.
Olgu siinkohal öeldud, et kõigi nende asjade näol
pole tegu lihtsalt sinu kiiksude, nõrkuste - või probleemidega,
vaid need on su elu Koljatid; sinu hiiglased.
Samas aga - kui oled kristlane, oled ka hiiglaste tapja.
Sa võib-olla ei tea seda veel, kuid selle sessiooni lõpuks juba tead.
Sa oled hiiglaste tapja!
Siinkohal tahaks vaadata Taaveti ja Koljati lugu,
kust meil on väga palju õppida.
Vaatame 1 Saamueli 17:32
"Ja Taavet ütles Saulile:
Ärgu lasku keegi tema pärast oma julgust langeda!
Su sulane läheb ja võitleb selle vilistiga.”
Taavet oli kõigest noor poisike, kes karjamaal lambaid karjatses.
Teme vennad aga alavääristasid teda ja ütlesid talle inetusi.
Ja kui prohvet nende kotta tuli, et võida nende seast uus kuningas,
ei pidanud nad Taavetit millekski
ega kutsunud teda ka seetõttu karjamaalt koju.
Aga isegi kui teised sind kõrvale jätavad,
on Jumala silm su peal ja Ta juhib su paika,
kus sind suurteks asjadeks "välja koolitada".
Nii et kui kõik need isrealiidid suud ammuli seda hiiglast vahtisid,
kes Iisraeli üle nalja heitis,
oli Taavet väga häiritud.
Talle ei meeldinud tõsiasi,
et need nn "Jumala mehed" lihtsalt seisid seal,
lastes Koljatil võimutseda.
Nii et ta ütles: "Mina lähen!"
Nad ei pidanud seda võimalikuks, kuna arvasid, et ta on liiga noor;
et ta on liiga seda ja liiga toda.
Aga siis ütles Taavet Saulile:
Su sulane oli oma isa lammaste ja kitsede karjane.
Kui tuli lõvi või karu ja viis lamba karjast ära,
siis ma läksin temale järele ja lõin ta maha
ning päästsin saagi tema suust;
ja see vilist, see ümberlõikamatu, saab olema nagu üks neist."
Jumal tõi esile algul väiksema "Koljati" ja siis suurema...
Algul oli lõvi, siis karu ja lõpus hiiglaslik Koljat.
Oled sa märganud, kuidas Jumal kutsub ka sind vahel
ületama algul väikesi asju ja siis juba suuremaid ja suuremaid.
Vahel küsid iseendalt: "Kas sel kunagi üldse lõppu ka tuleb?"
Ei taha küll sulle pettumust valmistada, aga eeldavasti mitte.
Sest kui Jumal ilmutaks meile korraga kõiki probleeme, mis ees ootavad,
annaks me eeldavasti otsad.
Kuna Ta aga on hea me vastu, ilmutab Ta meile vähe haaval;
tegeleb asjadega samm haaval ja üks asi korraga.
Jumal on hea.
Salm 40. Vaatame neid praegu linnulennult.
Nad olid lõpuks nõus laskma Taaveti Koljati vastu
ja Saul pakkus talle isegi oma raudrüüd, mis ei läinud kohe mitte,
sest Taavet ütles, et Jumal teeb asju omal moel.
Ja nii me näemegi midagi väga ebatavalist.
Taavet võttis 5 siledat kivi ja lingu, tappes sellega hiiglase.
Ta ei kasutanud selleks tavapäraseid relvi;
ei haaranud suure mõõga ega oda järele.
Ta lihtsalt järgis oma südant ja tegi midagi väga lihtsat,
aga Jumal võidis seda.
Te peate mõistma, et kui teie teete oma osa,
siis Jumal võiab seda ja te võite kogeda imet oma elus.
Kuid teil on oma osa täita.
Te võite ühest küljest paluda, nii et maa on must...
Ja kuigi ma ei soovita hakata ainuüksi inimlikus jõus tegutsema,
et panna asjad juhtuma, siis ometigi -
kui te palvetate, siis Jumal annab teile ka midagi teha.
Mingil hetkel Ta näitab kohe kindlasti midagi, mida teha.
Ja kui te seda ei tee, siis Jumal ei tee seda samuti mitte,
sest Jumalal on oma osa ja teil on oma osa.
Tema ei täida teie osa ja teie ei saa täita Tema osa.
Las ma öelda seda veelkord:
Kui teie teete oma osa,
siis Jumal teeb selle osa, mida teie ei suuda.
Vaatame edasi, sest see lugu läheb üha paremaks.
Salm 45, kus Taavet läks vilistile vastu:
"Aga Taavet ütles vilistile:
Sina tuled mu juurde mõõga, piigi ja odaga,
aga mina tulen su juurde vägede Issanda, Iisraeli Jumala nimel."
Eeldavasti poleks tal neid kive ja lingu vaja läinudki,
sest ta teadis, mida ta tegelikult vajab.
"Aga mina tulen su juurde
vägede Issanda, Iisraeli Jumala nimel, keda sa oled teotanud.
Täna annab Issand sind minu kätte,
et ma su maha lööksin ja su pea raiuksin;
ja ma annan vilistite sõjaväe laibad täna
lindudele taeva all ja metsloomadele maa peal,
ja kogu maailm saab teada, et Iisraelil on Jumal!"
Ära iialgi tõuse oma Koljatile vastu kinnise suuga!
Kuuluta juba aegsasti ette, mis saab sündima.
Taavet ei hädaldanud seal selle üle,
kui suur on Koljat ja kui väike tema on.
Ei! Ta ütles: "Hei semu! Sinu aeg on nüüd täis,
sest ma tulen su vastu vägede Issanda nimel
ja löön sul pea otsast!
Ja seejärel teen sinuga seda ja toda ja kolmandat!"
Salm 47: "Ja kogu see väehulk saab teada,
et Issand ei päästa mitte mõõga ega piigi abil,
sest see on Issanda võitlus ja tema annab teid meie kätte!”
Ja nüüd salm 48, mis mind kõige enam paelub:
"Ja sündis, kui vilist tõusis ja tuli ning lähenes..."
hakkas Taavet kartma, pani plehku ja tegi veel ühe tiiru "ümber mäe".
Ei! Taavet jooksis kiiresti rindele ja vilistile vastu!
Ta mitte ei jooksnud ära, vaid jooksis oma probleemile vastu.
Usun, et iga siinviibija võib kasutada seda sõnumit
ühel või teisel kujul.
Osad võib-olla rohkem kui teised,
sest osad teist on ka elanud koos Jumalaga pikemat aega
ja teil ei tohiks enam olla nii palju probleeme kui aastaid tagasi.
Loodetavasti on te ellu jäänud vaid 1-2 väikest Koljatit.
Aga asja mõte on selles, et te läheks siit täna koju
ühe uhiuue mõtteviisiga, milleks on: "Ma olen hiiglase tapja!"
"Ma ei põgene enam oma probleemide eest!"
"Ma ei põgene enam lahendamata olukordade eest!"
"Kui mu rahaasjades on segadus ja ma olen võlgades,
siis võtan vastutuse selle olukorra eest
ja lõpetan teiste süüdistamise ning vabanduste leidmise.
Ja kui Sa, Jumal, näitad mulle, kuidas sellest jamast välja saada,
siis ma teen seda!"
Ärge mind nüüd kividega visake,
aga paljud ei oska oma füüsilise ihu eest hoolt kanda.
Nad on sõltuvuses sellest ja tollest ja kolmandast.
"Oi, ma olen sõltuvuses suhkrust ja šokolaadist!"
"Ühest küpsisest mulle ei piisa - pean ikka mitu sööma!"
Ei pea sa midagi! Sa oled hiiglase tapja!
Lõpeta selliste asjade ütlemine!
Ära lase mingil koogitükil enda üle valitseda ja end hallata.
Ära tõuse igal hommikul mõttega: "Oi, pean vist dieedile jääma!"
"Jaa, ma tean, et pean, ma tean, et pean!"
"Aga ma ei tea, mis mul viga on, et ei suuda!"
Ma võiks sulle muidugi öelda, mis sul viga on,
aga eeldavasti ma siis ei meeldiks enam ka sulle peale seda.
See pole kerge, aga sa saaks sellega hakkama.
Mida kauem mõnda probleemi omad,
seda sügavamale see su elus juurdub.
Aga sa oled hiiglase tapja!
Ja Kristuse nimel ning ühes Temaga enda kõrval,
saad hakkama kõigega, mis tarvis.
Me kõik ei pea nägema välja nagu Carmen Kass.
Kui aus olla, siis ma olen täiesti kindel,
et Eeval seal Eedeni aias oli ka pisut liha kontide peal.
Me kõik pole ühesuurused ega ühesuguse kehakujuga.
Inimesed on erinevad, aga peaksid siiski paluma,
et Jumal aitaks sind, et võiksid tunda end hästi,
näha välja hästi, süüa korralikult ja omada energiat,
et võiksid kaaluda just nii palju nagu Tema tahab.
Kui iganes palju see siis ka poleks.
Tänapäeva ühsikond on haiglaselt kinni kaalunumbrites,
aga kui see on probleem ka sinu jaoks,
siis ära lase sel enam valitseda enda üle.
Samas ära püüa lahendada kogu seda probleemi 2 nädalaga.
Lihtsalt omanda õiged harjumused ja sa üllatud peagi selle tulemustest.
Las see võtta aasta, või isegi kaks, kui tarvis,
aga kui see kannab vilja, tunned end ka hästi selle keskel.
Sageli püüame olukordi kiirelt "parandada",
aga tulemuseks on veelgi hullem seis kui alguses.
Mis iganes su probleem ka poleks - tegele sellega.
Kui sul on probleeme viha ja vihastumisega,
siis fikseeri see kui Koljatina oma elus.
"Ma olen liiga sageli vihane,
kuid ma ei kavatse enam kulutada oma aega sellele."
Siinkohal väike ilmutus sulle:
elus ei lähe kõik alati nii nagu sina seda sooviks.
Kas kordan?
"Elus ei lähe kõik alati nii nagu sina seda sooviks!"
Seetõttu pead õppima olema rahul ja rõõsa ükskõik, mis.
Pead uskuma ja usaldama,
et kui Jumal tahab sulle midagi anda, siis Ta ka teeb seda
ja kui see ei sünni kohe praegu, ole siiski rahul ja rõõsa.
Mida siis teha, et vabaks saada?
Sa pead uurima Jumala Sõna.
Otsima Piiblist üles kõik kirjakohad viha kohta,
kirjutama need selgelt ja suurelt välja
ning hoidma neid ense ligi nii oma arvutis, iPadis kui kus iganes.
Ma olen juba kõva arengu läbi teinud - mul on Mac arvuti.
Ma küll alles õpin, kuidas seda kasutada,
aga mul on see olemas!
Ühtlasi pead sa palvetama, lugema selle teemalisi raamatuid
ja kui tarvis, otsima ka professionaalset abi.
Aga üks on kindel:
sa pead otsustama, et ei kanna elu lõpuni viha.
"Mu süda ei veritse enam asjade pärast, mis juhtusid 20 aastat tagasi.
Ma ei pühenda sellele enam hetkegi, loobudes oma tulevikust millegi pärast,
mis on ammu möödas ja mida ma ei saa enam muuta nagunii!"
"Mu süda saab taas terveks ja mu haavad tervendatud,
sest Jeesus ütles,
et Tema on tulnud tervendama neid, kel' murtud süda."
Seega ma palun,
et hakkaksite tegelema nende erinevate teemadega oma elus.
Nii paljud inimesed elavad hirmu all!
Aeg on tegeleda oma hirmudega!
Nii paljud inimesed on ebakindlad - pidevalt haavunud ja katki,
sest maailm on täis kurje ja õelaid inimesi.
Aga sa võid sellest kõigest terveks saada.
Võid olla nii kindel selles, kes sa oled Kristuses,
et sind ei häiri enam kunagi, kui keegi peakski su hülgama.
Apostlite teod 7:23
Tahan näidata teile, et kõik see, mille eest praegu põgenete,
on miski, millega mõni teine hetk elus taas kokku põrkate.
Nii et kui Jumal paneb teid silmitsi millegagi ja te põgenete,
siis Jumal toob need asjad ikka ja jälle esile
ega lase teil edasi minna.
Kui püüdsin hakata täie tõsidusega Jumalat teenima
ja teadsin, et Ta kutsub mind jumalariigitööle,
siis seal oli paar asja mu minevikust, mis tulid enne korda seada.
Üks neist oli minna oma isa juurde ja rääkida sellest,
kuidas ta oli mind aastaid kuritarvitanud, aga keegi ei teinud sellest väljagi.
Ei tema ega ema ega ka mina - keegi meist ei rääkinud sellest,
nii et mu elus valitses suur segadus.
Ma polnud kunagi öelnud isale sõnagi, sest kartsin teda nii väga,
aga Jumal ütles mulle, et pean minema ja teema üles võtma.
Istuma koos isaga maha ja ütlema: "On aeg rääkida sellest, mis sa tegid!"
Te ei kujuta isegi ette, kui õudne see mu jaoks oli,
sest ta oli manipuleerinud ja kontrollinud mind aastaid.
Aga teate, mis? Poleks ma seda teinud, poleks ma ka täna siin.
Kohe tõsiselt!
Sest see oli minu elu Koljat ja ma ei saanud enam jätkata
selle vältimist, ignoreerimist, ja selle eest põgenemist.
Kui ma 18-aastaselt isakodust lahkusin, arvasin, et sellega on nüüd ühelpool,
aga kuigi ma eemaldusin füüsiliselt probleemist,
tuli see minuga mu hinges ikkagi kaasa.
See puudutas minu mõtteid, tundeid, tahet, kõne -ja käitumisviisi,
minu suhteid ja kogu mu elu,
mistõttu pidin seisma silmitsi selle Koljatiga.
Sest see oli miski, mis mind häiris.
Kui ka sinu minevikus on asju, mille osas kardad,
et äkki keegi saab teada,
siis sina pead olema see julgem pool ja tooma asja päevavalgele.
Sest kui sina seda teed, ei saa see sind ka enam ähvardada.
Su saladused võivad sind haigeks teha.
Saladused on üks väga, väga raske koorem kanda.
Apostlite teod 7:23 jne.
Seal on juttu Moosesest, kelle sünni ajal tapeti kõiki lapsi,
nii et ta ema peitis ta ära.
Üks vaarao pereliikmetest leidis ta ja kasvatas ta üles,
nii et temast sai vaarao poeg.
Vaarao aga ei teadnud, kes ta tegelikult on. Et ta on isrealiit.
Nii et ta sai oma hariduse Egiptuses ja omas parimaid asju parimate seast.
"Aga kui tal neljakümnes aasta täis sai, tuli tema südamesse mõte
minna vaatama oma vendi, Iisraeli lapsi (et aidata neid ja hoolida neist).
Ja kui ta nägi ühele ülekohut tehtavat, läks ta appi ja maksis kätte selle eest,
kellele tehti liiga, lüües egiptlase maha. Ta arvas, et ta vennad mõistavad..."
Mulle meeldib see viimane osa.
Kui me teeme seda, mida usume, et Jumal tahab, et me teeks,
siis me ka ootame, et inimesed mõistaks meid.
Aga üks viis, kuidas Saatan tõuseb me vastu,
et meile haiget teha ja meid haavata,
on just läbi inimeste, kes ei mõista.
Jumal pakkus neile Moosese käe läbi päästet,
aga nad ei mõistnud seda.
Mooses tahtis neid aidata, aga nad ei võtnud seda vastu.
Nii et kumbki osapool ei saanud teisest aru.
Mooses ütles: "Hei, rahvas - ma püüan teid sellest jamast päästa!"
"Jumal saatis mu! Ma püüan teid aidata."
"Ja järgmisel päeval, sattudes nende juurde,
kui nad tülitsesid omavahel, katsus ta neid lepitada ja ütles:
Mehed, te olete ometi vennad, miks te siis teete teineteisele ülekohut?”
Aga see, kes tegi ligimesele ülekohut, tõukas ta eemale ja ütles:
Kes sind on tõstnud meile ülemaks ja õigusemõistjaks?
Kas sa tahad ka mind hukata samal kombel,
nagu sa eile hukkasid egiptlase?”
Nende sõnade pärast Mooses põgenes
ja elas võõrana Midjanimaal, kus talle sündis kaks poega.
Ja kui nelikümmend aastat sai täis..."
Küsimus: Kas Jumal käskis Moosesel ära joosta?
Ei. Ta ise tegi seda.
Jah, ta õppis väga palju kõrbes ja Jumal kasutas teda peale seda võimsasti,
et juhtida iisraellased orjusest välja,
nõnda nagu ta oli üritanud teha juba 40 aastat varem.
Nii et tal oli palju, mida õppida.
Ta oli püüdnud haarata ohjad enda kätte,
arvates, et on õige aeg, kuigi võib-olla polnud,
aga mida ma sellega öelda tahan, on see,
et võib-olla ta oleks õppinud kiiremini, kui oleks jäänud Egiptusesse
ja tegelenud teemaga kohe siis, selle asemel, et põgeneda selle eest.
Mis siis, kui ta oleks läinud kohe vaarao juurde ja rääkinud tõtt?
Ehk armastas vaarao teda nii palju,
et Jumal oleks andnud talle erilise soosingu vaarao silmis
ja asjad oleks hoopis teistmoodi läinud.
Aga ta põgenes.
Aga vaadake, mis edasi sai.
"Ja kui nelikümmend aastat sai täis,
näitas talle ennast ingel Siinai mäe lähedal kõrbes
tuleleegis kibuvitsapõõsas.
Mooses imestas seda nägemust nähes, ja kui ta astus lähemale vaatama,
kostis Issanda hääl: Mina olen sinu isade Jumal,
Aabrahami ja Iisaki ja Jaakobi Jumal.”
Aga Mooses hakkas värisema ega julgenud enam vaadata.
Siis ütles Issand talle:
Võta jalatsid jalast, sest paik, kus sa seisad, on püha maa!
Ma olen küllalt näinud oma rahva vaevamist Egiptuses
ja olen kuulnud nende ägamist ning olen alla tulnud neid vabastama.
Ja nüüd mine, ma läkitan su Egiptusesse!”
Miks ma seda nii väga rõhutan?
Aga seepärast, et Jumal saatis ta tagasi just sinna, kust ta 40 a tagasi põgenes.
Olen siin, et öelda sulle:
mille iganes eest sa ka põgened - see on su elu Koljat, mis sind taga ajab,
mistõttu peab ümber pöörduma, tegelema sellega
ja saama kogu looga ühelepoole.
Olles täna vaadanud me saadet
ja minnes läbi millestki, mis on väga, väga raske,
siis tahan julgustada sind ja öelda: Jumal on ustav.
Ära vaata niivõrd oma tunnetele, mis ei tähenda, et Jumal neist ei hooliks,
aga sa ei saa rajada oma otsuseid tunnetele,
kuna keset raskeid aegu võivad need olla omadega laes.
Võib-olla on arst andnud sulle mõne tõsise diagnoosi
või sul on probleeme suhetes või rahadega.
Võib-olla tunned end üksikuna ega jaksa enam edasi minna.
Aga ma tahan julgustada sind siiski seda tegema.
Tahan julgustada sind võtma selle järgmise ususammu,
sest tead, mis?
Sa võid olla vaid 1-2 sammu kaugusel oma läbimurdest.
Vaenlane tahab meid vaid ära kurnata.
Viia meid punkti, kus me enam ei jaksa ja anname alla.
Aga ma julgustan sind mitte kunagi alla andma
Jumala heade plaanide suhtes oma elus.
Jah, me läheme läbi katsumuste,
aga need aitavad ka ehitada meis jumalikku loomust,
mida Jeesuski oma maise elu jooksul peegeldas.
Täna pakume sulle 4CD seeriat:
"Testid, katsumused, kiusatused ja võidud".
Sa võib-olla tead juba päris palju testide, kiusatuste ja katsumuste kohta,
aga võib-olla vajad kogeda ka võite.
Ühtlasi tahame kinkida sulle raamatu "Ära iial anna alla".
Kuulates neid CD'id ja lugedes seda raamatut,
saad täiega sütitatud ja võid öelda, et ei anna iialgi alla.
Me armastame sind ja olgu lõpetuseks öeldud:
ära iial anna alla!
Testid, katsumused, kiusatused - me kõik kogeme neid,
aga meie reaktsioon neile määrab ära lõpptulemuse.
Õpi läbi Jumala Sõna, kuidas omandada mõtteviis,
mis võimaldab sul olla võidukas igas eluolukorras.
Telli endale 4CD seeria "Testid, katsumused, kiusatused ja võidud",
millega tuleb kaasa raamat "Ära iial anna alla!"
Ma ei suuda lõpetada söömist.
Mu ülemus on vist Antikristus.
Ma olen silmini võlgades.
Keegi ei palka mind nagunii.
Negatiivsed mõtted kannavad negatiivset vilja.
Kuidas oleks aga väeliste mõtete kasutamisega?
Ma ei saa muuta oma ülemust, küll aga oma suhtumist temasse.
Bestseller "Väelised mõtted" sisaldab endas 12 strateegiat,
mille abil mõista oma mõttemaailma väge.
Tellitav meie kodulehe kaudu.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele.